**§53c – Príspevok na presťahovanie za prácou**

**Obdobie poskytovania sa určí odo dňa podania žiadosti, za predpokladu, že žiadateľ splnil hmotnoprávne podmienky pre jeho poskytnutie.**

Podmienky poskytnutia:

* UoZ minimálne 3 mesiace
* pracovná zmluva najmenej na 6 mesiacov
* vyradenie podľa §36 ods. 1 písm. a)
* požiadať do 6-tich mesiacov od dňa vyradenia z evidencie
* zmena **trvalého** pobytu o 70 km ďalej
* dĺžka evidencie 3 mesiace nepretržite
* **alebo ktorý požiada o poskytnutie príspevku počas poberania príspevku podľa § 53,**
* **alebo požiada o poskytnutie príspevku do jedného mesiaca od skončenia poskytovania príspevku podľa § 53.**

1. Výdavky súvisiace so zmenou pobytu na účely poskytnutia príspevku sú preukázané výdavky súvisiace s **presťahovaním** a preukázané výdavky na
2. úhradu za plnenia poskytované s užívaním bytu alebo
3. nájomné.
4. Príspevok sa poskytuje na základe písomnej dohody o poskytnutí príspevku uzatvorenej medzi úradom a zamestnancom. Príspevok sa poskytuje **najviac počas dvoch rokov** v sume najviac 4 000 eur v úhrne, a ak obaja manželia spĺňajú podmienky na poskytnutie príspevku, v sume najviac 6 000 eur v úhrne.
5. Úrad opätovne poskytne príspevok najskôr po uplynutí dvoch rokov od ukončenia obdobia jeho poskytovania

***Obdobie poskytovania príspevku na presťahovanie za prácou*** je najviac počas dvoch rokov.

***Výška príspevku na presťahovanieu za prácou pre všetkých žiadateľov:***

a) najviac 4 000 eur v úhrne za dva roky,

b) najviac 6 000 eur v úhrne za dva roky.

Žiadateľ je povinný doložiť doklady preukazujúce oprávnenosť výdavkov na bývanie súvisiacich so zmenou pobytu alebo doklady preukazujúce výdavky na presťahovanie. Pri preukazovaní výdavkov na bývanie súvisiacich so zmenou pobytu žiadateľ je povinný doložiť doklady o ich úhrade vystavené na meno žiadateľa. Výdavky na presťahovanie je možné preukázať účtovným dokladom, ktorý nemusí byť vystavený na meno.

**Po vyčerpaní príspevku sa zamestnanie žiadateľa nesleduje ani sa poskytnutý príspevok nekráti resp. nevyžaduje sa vrátenie alikvotnej čiastky poskytnutého príspevku z dôvodu skončenia pracovného pomeru.**

Ak žiadateľ bude vyradený z evidencie uchádzačov o zamestnanie **1. mája 2018** a „Žiadosť o poskytnutie príspevku na presťahovanie za prácou“ si podá **25. mája**, úrad v dohode o poskytnutí vyznačí obdobie poskytovania príspevku od **25. mája 2018.**

Ak žiadateľ bude vyradený z evidencie uchádzačov o zamestnanie **15. mája 2018** a „Žiadosť o poskytnutie príspevku presťahovanie za prácou“ si podá **25. júla**, úrad v dohode o poskytnutí vyznačí obdobie poskytovania príspevku od **25. júla 2018.**

Suma celého príspevku v úhrne nesmie prevýšiť maximálnu sumu príspevku 4 000 eur resp. 6 000 eur v úhrne za obdobie dvoch rokov.

* **Príspevok sa záväzkuje na obdobie dvoch rokov, odo dňa podania žiadosti.**

Žiadosť a jej prílohy

1. Karta účastníka národného projektu *(v prípade jej nevyplnenia a nepodpísania žiadateľom aj napriek splneniu zákonných podmienok žiadateľ nemôže byť zaradený do národného projektu)*
2. Kópia dokladu o zmene trvalého pobytu alebo o nahlásení prechodného pobytu
3. Kópia pracovnej zmluvy, (voliteľná možnosť predložiť potvrdenie zamestnávateľa o trvaní pracovného pomeru za predchádzajúce obdobie)
4. Informatívny výpis z listu vlastníctva aktuálny ku dňu podania tejto žiadosti/Kópia nájomnej zmluvy/Kópia zmluvy o podnájme bytu (časti bytu) /Zmluva o ubytovaní (voliteľná možnosť preukázať výdavky na bývanie za predchádzajúci mesiac)
5. Poučenie
6. Doklad preukazujúci vlastníctvo k bankového účtu *(v prípade poukázania finančných prostriedkov na účet v banke)*
7. Vyhlásenie o neprevádzkovaní alebo nevykonávaní samostatnej zárobkovej činnosti *(v prípade, ak žiadateľ pred zaradením do evidencie uchádzačov o zamestnanie úradu práce, sociálnych vecí a rodiny neprevádzkoval alebo nevykonával samostatnú zárobkovú činnosť)*/Vyhlásenie o prevádzkovaní alebo vykonávaní samostatnej zárobkovej činnosti v zmysle § 70 ods. 7 a 8 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov *(v prípade, ak žiadateľ pred zaradením do evidencie uchádzačov o zamestnanie úradu práce, sociálnych vecí a rodiny prevádzkoval alebo vykonával samostatnú zárobkovú činnosť. Overenie skutočností v zmysle § 70 ods. 7 písm. a) až d)môže preukázať aj žiadateľ.)*